Τα κρεβάτια από παλέτες, είναι η εύκολη λύση εάν επιθυμείς κάτι οικονομικό που μπορείς να δημιουργήσεις μόνος σου. Εμείς συγκεντρώσαμε τα βήματα που πρέπει να ακολουθήσεις ώστε να δημιουργήσεις κρεβάτια από παλέτες. Ποια είναι αυτά;
Συγκέντρωσε τα υλικά που χρειάζεσαι: Τα υλικά που θα χρειαστείς ώστε να ξεκινήσεις την κατασκευή του κρεβατιού σου, είναι οι παλέτες, μπογιά, μεταλλικές συνδέσεις και γυαλόχαρτο.
Τρίψε τις παλέτες με γυαλόχαρτο: Προτού ενώσεις τις παλέτες είναι σημαντικό να έχεις λυάνει τις επιφάνειές τους ώστε να είναι έτοιμες να βαφούν με ειδική μπογιά.
Βάψε τις παλέτες: Μπορείς να χρησιμοποιήσεις ειδικά βερνίκια για ξύλο, αυτό που πρέπει να προσέξεις, είναι η μπογιά να αντέχει στις φθορές. Ακόμη, είναι σημαντικό να την αφήσεις να στεγνώσει καλά πριν τοποθετήσεις το στρώμα επάνω.
Ένωσε τις παλέτες με μεταλλικές συνδέσεις: Χρησιμοποίησε μεταλλικές συνδέσεις για να ενώσεις τις παλέτες μεταξύ τους και να έχει μεγαλύτερη σταθερότητα η βάση του κρεβατιού. Έπειτα τοποθέτησε ένα δεύτερο στρώμα με παλέτες από πάνω από τις υπάρχουσες και ένωσε τα δύο στρώματα μεταξύ τους.
Πέρα, από τα κρεβάτια από παλέτες, γενικότερα η ιδέα της κατασκευής ενός κρεβατιού, αποτελεί συμφέρουσα επιλογή για εσένα. Διαβάζοντας, παρακάτω θα βρεις όλους τους λόγους που πρέπει να μην διστάσεις να κατασκευάσεις το δικό σου κρεβάτι, πάντα όμως με την καθοδήγηση ενός έμπειρου μαραγκού.